मिथिला में बथुआ साग जंहतंह उपलब्ध छैक। बड़का लोकसभ एकरा गरीबक भोजन बुझैत छथि आ गैर-महत्वपूर्ण काजक उपमा सेहो बथुआ सं देल जाइत छैक। मुदा, दैनिक जागरण में आई छपल खबरि के मोताबिक, बथुआ में मारिते औषधीय गुण छैक। एकरा भोजन में कोनो ने कोनो रूप में अवश्य शामिल करबाक चाही। एहिमें आयरन प्रचुर मात्रा में होईत छैक। एकर सागक नियमित सेवन कतेको रोगकें जड़ि सं खत्म करबा में सक्षम छैक। एकरा खएला सं, गुर्दा में पथरी हेबाक खतरा बहुत कम भ जाइत छैक। गैस, पेट में दर्द आ कब्जक निवारण सेहो होईत छैक। 